
BIROUL PERMANENT  AL
CAMEREI DEPUTAŢILOR


	Vă înaintăm, alăturat, raportul comun asupra proiectului de Lege pentru modificarea şi completarea Ordonanţei de urgenţă a Guvernului nr.195/2005 privind protecţia mediului, transmis Comisiei pentru mediu şi echilibru ecologic și Comisiei pentru administraţie publică şi amenajarea teritoriului, pentru dezbatere pe fond, în procedură de urgență, cu adresa nr. PL. x 311 din 27 mai 2020.





   VICEPREŞEDINTE,                                            PREŞEDINTE,
          Lucian-Eduard SIMION                                       Angelica FĂDOR

R A P O R T    C O M U N

asupra proiectului de Lege pentru modificarea şi completarea Ordonanţei de urgenţă a Guvernului nr.195/2005 privind protecţia mediului

	În conformitate cu prevederile art. 95 și 115 alin.(1) din Regulamentul Camerei Deputaţilor, republicat, Comisia pentru mediu şi echilibru ecologic și Comisia pentru administraţie publică şi amenajarea teritoriului au fost sesizate, cu dezbatere pe fond, în procedură de urgență, cu proiectul de Lege pentru modificarea şi completarea Ordonanţei de urgenţă a Guvernului nr.195/2005 privind protecţia mediului, transmis cu adresa nr. PL. x 311 din 27 mai 2020, înregistrat cu nr. 4c-8/491 din 28 mai 2020 la  Comisia pentru mediu şi echilibru ecologic respectiv nr. 4c-7/227 din 28 mai 2020 la Comisia pentru administraţie publică şi amenajarea teritoriului.
	Camera Deputaţilor este Cameră Decizională potrivit prevederilor art.75 alin. (1) şi (3) din Constituţia României, republicată şi ale art.92 din Regulamentul Camerei Deputaţilor, republicat.
	Senatul, în calitate de Primă Sameră Sesizată, a adoptat proiectul de lege în şedinţa din 19 mai 2020. Consiliului Economic şi Social avizează favorabil proiectul de lege (nr.1918/26.03.2020); Consiliul Legislativ avizează favorabil proiectul de lege (nr.273/30.03.2020);Guvernul susține adoptarea acestui proiect de lege (nr.764/13.05.2020).


	Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.195/2005. Potrivit expunerii de motive iniţiativa vizează instituirea obligativităţii stocării îngrăşămintelor conform fişei cu date de securitate
emise de producător, precum şi sancţionarea nerespectării acestor indicaţii de stocare, ca fiind contravenţie. Totodată, se prevede şi eliminarea sintagmei „temporar”, dat fiind faptul că acţiunea de stocare este una temporară şi nu este definită în cuprinsul legii ca având o durată determinată.
În conformitate cu prevederile art.61 şi art.63 din Regulamentul Camerei Deputaţilor, republicat, comisiile sesizate în fond au examinat proiectul de Lege, sus menţionat, în şedinţe online separate in data de 29 iunie 2020.
	Membrii Comisiei pentru administraţie publică şi amenajarea teritoriului au fost prezenti la lucrările Comisiei, conform listei de prezență.
	Membrii Comisiei pentru mediu şi echilibru ecologic au fost prezenti la lucrările Comisiei, conform listei de prezentă.
	La dezbaterile care au avut loc a participat, în conformitate cu prevederile art. 55 din Regulamentul Camerei Deputaţilor, republicat, în calitate de invitat: domnul Iulian Stana, secretar de stat în cadrul Ministerului Mediului, Apelor și Pădurilor.
	În urma dezbaterilor şi a opiniilor exprimate, membrii Comisiei au hotărât, cu unanimitate de voturi, adoptarea proiectului  de Lege pentru modificarea şi completarea Ordonanţei de urgenţă a Guvernului nr.195/2005 privind protecţia mediului, în forma adoptată de Senat.
	 În funcţie de obiectul şi conţinutul său, proiectul de lege face parte din categoria legilor ordinare.



  VICEPREŞEDINTE,                                                       PREŞEDINTE, 
                   
 Lucian-Eduard SIMION                                               Angelica FĂDOR



               SECRETAR,                                                     SECRETAR,
       
      Petru FARAGO                                         Simona  BUCURA-OPRESCU 
                                                                                                    

           
 Consilier parlamentar, Alina Alexandriuc                                         Consilier parlamentar, Alina Tănase

